LPN ทุ่ม 953 ลบ. ซื้อที่ดินย่านปากเกร็ด ลุยพัฒนาโครงการบ้านพักอาศัย มูลค่า 2.7 พันลบ.
LPN ทุ่ม 953 ลบ. ซื้อที่ดินย่านปากเกร็ด ลุยพัฒนาโครงการบ้านพักอาศัย มูลค่า 2.7 พันลบ.
12 ก.ย. 2562

บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า เมื่อวันที่ 29 ส.ค.2562 บริษัทได้ซื้อที่ดินเปล่า โฉลดเลขที่ 106854, 106855 สำหรับพัฒนาโครงการเพื่อขาย โดยเป็นการซื้อจากบุคคลธรรมดาที่ไม่มีส่วนเกี่ยวข้องหรือส่วนได้เสียกับบริษัท โดยมีเนื้อที่รวม 10,267 ตารางวา ซึ่งตั้งอยู่ที่ตำบลบ้านใหม่ อำเภอปากเกร็ด จังหวักนนทบุรี มูลค่ารวม 952,777,600 บาท บริษัทได้ชำระเงินสดทั้งหมดในวันโอนกรรมสิทธิ์ โดยแหล่งเงินลงทุนมาจากผลกำไรจากการดำเนินงาน และจากสถาบันการเงิน
สำหรับที่ดินดังกล่าว บริษัทจะพัฒนาโครงการบ้านพักอาศัยเพื่อการพักอาศัย ประมาณ 190 ยูนิต มูลค่าโครงการประมาณ 2,700 ล้านบาท ระยะเวลาการขายและการพัฒนาโครงการประมาณ 17 เดือน โดยจะเปิดตัวโครงการภายในไตรมาส 2/63 และคาดว่าจะเริ่มโอนกรรมสิทธิ์และรับรู้รายได้ในปี 2563 ทั้งนี้ บริษัทประเมินผลตอบแทนเบื้องต้นประมาณ 30%